ಅಖಾಡದ ಕಲಿಗಳಿಗೆ ಸಿಗ್ತಿಲ್ಲ ಕಾರ್ಯಕರ್ತರು- ಕೂಲಿ ಕಾರ್ಮಿಕರು, ಮನೆ ಕೆಲಸದವ್ರಿಗೆ ಫುಲ್ ಡಿಮ್ಯಾಂಡ್

ಬೆಂಗಳೂರು: ಉಪ ಚುನಾವಣೆಯ ರಣಕಣ ರಂಗೇರುತ್ತಿದ್ದು ಕಾರ್ಯಕರ್ತರ ಆಟ ಈಗ ಅರಿವಾಗುತ್ತಿದೆ. ಹಾಗಾಗಿ ಕೂಲಿ ಕಾರ್ಮಿಕರಿಗೆ, ಮನೆ ಕೆಲಸ ಮಾಡೋರಿಗೆ ಸಖತ್ ಬೇಡಿಕೆ. ತಲೆಗೆ ಇಷ್ಟು ಅಂತ ಹಣ ಕೊಟ್ಟು ಪ್ರಚಾರಕ್ಕೆ ಕರೆದುಕೊಂಡು ಹೋಗುತ್ತಿರುವುದು ಪಬ್ಲಿಕ್ ಟಿವಿ ರಹಸ್ಯ ಕಾರ್ಯಾಚರಣೆಯಲ್ಲಿ ಬಯಲಾಗಿದೆ.

ಅನರ್ಹ ಶಾಸಕರು ಕಮಲ ಬಾವುಟ ಹಿಡಿದರೂ ತಳಮಟ್ಟದಲ್ಲಿ ಇನ್ನೂ ಕಾರ್ಯಕರ್ತರು ರಾಜೀಯಾಗಿಲ್ಲ. ಹಿಂದೆ ಅವರಿಂದಲೇ ತೊಂದರೆ ಅನುಭವಿಸಿ ಈಗ ಮತ್ತೆ ಅವರನ್ನೇ ಗೆಲ್ಲಿಸಬೇಕಾದ ಅನಿವಾರ್ಯತೆ ಇದೆ. ಮೂಲ ಪಕ್ಷದಲ್ಲಿದ್ದವರು ಈಗ ಪ್ರಚಾರ ಮಾಡಲು ಆಸಕ್ತಿ ತೋರುತ್ತಿಲ್ಲ. ಹಾಗಾಗಿ ಈಗ ಅಖಾಡದಲ್ಲಿ ಕಾರ್ಯಕತರೇ ಸಿಗುತ್ತಿಲ್ಲವಂತೆ.

ಎಲೆಕ್ಷನ್ ಬಂತಂದ್ರೆ ಬರೀ ರಾಜಕಾರಣಿಗಳಿಗೆ ಮಾತ್ರವಲ್ಲ ಪಕ್ಷದ ಕಾರ್ಯಕರ್ತರಿಗೂ ಹಬ್ಬವೋ ಹಬ್ಬ. ಆದರೆ ಈ ಬಾರಿಯ ಬೈಎಲೆಕ್ಷನ್ ಬರೀ ರಾಜಕಾರಣಿಗಳಿಗೆ ಮಾತ್ರ ಹಬ್ಬವಾಗಿದೆ. ಕಾರ್ಯಕರ್ತರು ಸೈಲೆಂಟಾಗಿದ್ದಾರೆ. ಅಖಾಡದಲ್ಲಿ ಅಸಲಿ ಕಾರ್ಯಕರ್ತರೇ ಮಾಯವಾಗಿದ್ದಾರೆ. ಹಾಗಾಗಿ ಈಗ ಕೂಲಿ ಕಾರ್ಮಿಕರಿಗೆ, ಮನೆ ಕೆಲಸದವರಿಗೆ, ವಯಸ್ಸಾದ ಅಜ್ಜ ಅಜ್ಜಿಯರಿಗೆ ಡಿಮ್ಯಾಂಡ್ ಬಂದಿದೆ. ಅಂದರೆ ತಲೆಗಿಷ್ಟು ಅಂತ ಹಣ ಕೊಟ್ಟು ಪ್ರಚಾರಕ್ಕೆ ಕರೆದುಕೊಂಡು ಹೋಗಲಾಗುತ್ತಿದೆ.

ಉಪಸಮರ ಆರಂಭ ಆದಾಗಿಂದನೂ ಎಲ್ಲಾ ಪಕ್ಷದ ಅಭ್ಯರ್ಥಿಗಳಿಗೆ ಕಾರ್ಯಕರ್ತರ ಕೊರತೆ ಎದ್ದು ಕಾಣ್ತಾ ಇದೆ. ಅಖಾಡದ ಕಲಿಗಳಿಗೆ ಅಸಲಿ ಕಾರ್ಯಕರ್ತರ ಬಿಸಿ ಜೋರಾಗಿಯೇ ತಟ್ಟಿದ್ದು ಅಸಲಿ ಕಾರ್ಯಕರ್ತರು ಯಾರು ಕೂಡ ಪ್ರಚಾರಕ್ಕೆ ಬರ್ತಿಲ್ಲ. ಕೂಲಿ ಕಾರ್ಮಿಕರನ್ನ, ಮನೆಕೆಲಸ ಮಾಡೋರನ್ನ ತಲೆಗೆ ಇಂತಿಷ್ಟು ಹಣ ಎಂದು ಫಿಕ್ಸ್ ಮಾಡಿ ಪ್ರಚಾರಕ್ಕೆ ಕರೆದುಕೊಂಡು ಹೋಗ್ತಾ ಇರೋದು ಪಬ್ಲಿಕ್ ಟಿವಿ ಕ್ಯಾಮರಾದಲ್ಲಿ ಸೆರೆಯಾಗಿದೆ.

ಪ್ರತಿನಿಧಿ : ಒಂದು ತಲೆಗೆ ಎಷ್ಟು ಸರ್..?
ಪ್ರಚಾರಕ್ಕೆ ಬಂದವರು : 500 ರೂಪಾಯಿ
ಪ್ರತಿನಿಧಿ : ಎಷ್ಟು 500 ರೂಪಾಯಿ ಸರ್, 50 ಜನ ಬಂದಿದ್ದೀರಾ…?
ಉಸ್ತುವಾರಿ : ನನ್ನ ಹತ್ತಿರ ಒಂದು ಲಿಸ್ಟ್ ಇದೆ… ಯಾರು ಯಾರು?
ಬಂದವರು : ಅವರಲ್ಲಿ ಬರ್ತಾರೆ..
ಉಸ್ತುವಾರಿ : ಯಾರ್ಯಾರು ಹೆಸರು ಕೊಟ್ಟಿದ್ದೀರಾ..? ಇಲ್ಲಿ ಅವರು ಕರೆಯುತ್ತಿದ್ದಾರೆ
ಬಂದವರು : ಅವರೇ ಬರ್ತಾ ಇದ್ದಾರೆ…
ಉಸ್ತುವಾರಿ : ಯಾರು..?
ಬಂದವರು : ಲಕ್ಷ್ಮೀ ಅನ್ನೋರು…
ಉಸ್ತುವಾರಿ : ಅವರ ಹೆಸರೇ ಇಲ್ಲ ಇಲ್ಲಿ..
ಬಂದವರು : ಇದೆ.. ಬರ್ತಾ ಇದ್ದಾರೆ..

ಉಸ್ತುವಾರಿ : ಅವರೆಲ್ಲಾ ಇರಲಿ…
ಬಂದವರು : ಎಲ್ಲಾ ಲಿಸ್ಟ್ ಇದೆ
ಉಸ್ತುವಾರಿ : ಅಮ್ಮೋ ಲೇಡಿಸ್ ಎಲ್ಲಾ ಅಲ್ಲಿ ಇದ್ದಾರೆ ಅಲ್ಲಿ ಹೋಗಿ…
ಬಂದವರು : ಬನ್ರೀ.. ಬನ್ರೀ…
ಉಸ್ತುವಾರಿ : ಎಲ್ಲಾ ಸೇರಿಸಿ..
ಬಂದವರು : ಎಷ್ಟು ಕೊಡ್ತಾರೆ..?
ಬಂದವರು : ದುಡ್ಡು ಎಷ್ಟು ಕೊಡ್ತಾರೆ..?
ಬಂದವರು : ಕೊಡ್ತಾರಂತೆ…

ಹೀಗೆ ದುಡ್ಡು ಕೊಟ್ಟು ಮನೆಕೆಲಸಗಾರರನ್ನ, ಕೂಲಿ ಕಾರ್ಮಿಕರನ್ನ ದುಡ್ಡು ಕೊಟ್ಟು ಕ್ಯಾಂಪೇನ್‍ಗೆ ಕರೆದುಕೊಂಡು ಹೋಗುತ್ತಿದ್ದಾರೆ. ಇದೇ ರೀತಿ ಹಣ ಕೊಟ್ಟು ಮತದಾರರನ್ನ ಸೆಳೆಯುವುದಕ್ಕೆ ಮುಂದಾಗಿದ್ದಾರೆ.